|  |
| --- |
| **Analýza vplyvov na životné prostredie** |
| Spracovanie návrhu zákona o verejnej osobnej doprave a o zmene a doplnení niektorých zákonov, ktorého súčasťou je snaha o optimalizáciu verejnej osobnej dopravy a vznik národnej dopravnej autority, zastrešujúcej činnosti súvisiace s integráciou celej verejnej osobnej dopravy na Slovensku, predpokladá pozitívnu zmenu celkovej deľby prepravnej práce v prospech verejnej osobnej dopravy a na úkor individuálnej automobilovej dopravy, pričom práve individuálna automobilová doprava predstavuje podstatný činiteľ klimatických zmien a negatívnych dopadov na životné prostredie.Vedľajším pozitívnym vplyvom je vplyv na kvalitu života v mestách, menší záber verejného priestoru v prospech nemotorovej a pešej dopravy, zvýšenie pohybu obyvateľov a vplyv na zdravie, zlepšenie vnímanej bezpečnosti, ktorá je podstatným činiteľom pri voľbe dopravného prostriedku a dlhodobé dopravné správanie obyvateľov. |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv?** |
| Účel, ktorého je materiál súčasťou predpokladá paušálny pozitívny vplyv na celé životné prostredie, predovšetkým na ovzdušie a vodu z dôvodu zníženia jednotkových exhalátov na obyvateľa s rastúcou celkovou deľbou prepravnej práce na jedného užívateľa. Predpokladá sa pozitívny vplyv aj na organizmy, predovšetkým z dôvodu zníženia hluku, intenzity cestnej premávky a posunu k klimaticky neutrálnej udržateľnej doprave. |
| **5.2 Bude mať predkladaný materiál vplyv na chránené územia a ak áno, aký?**  |
| Predpokladaný pozitívny vplyv najmä v oblastiach chránených území a ich bezprostrednom okolí, s nezanedbateľným podielom individuálnej automobilovej dopravy. Zmena dopravných návykov obyvateľov predpokladá zníženie počtu automobilov prechádzajúcich do alebo v blízkosti chránených území, znížiť množstvo emisii výfukových plynov a hluku v týchto lokalitách. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Doprava je integrálnou súčasťou geografického priestoru, bez ohľadu na štátne hranice. Činnosti vedúce k útlmu individuálnej automobilovej dopravy v prospech verejnej osobnej dopravy, budú mať dopad aj na územia, presahujúce štátne hranice, predovšetkým v bezprostrednom okolí. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Predložený návrh zákona nedefinuje riadny proces posúdenia dopadov na životné prostredie SEA (tá bola vykonaná vo vzťahu k strategickým dokumentom, z ktorých návrh vychádza), ani prípadnú následnú selekciu optimálneho variantu projektu.  |